



JUDEȚUL SUCEAVA                                                                 Anexa nr. 1 la HCL ___/__/__/_______    
ORAȘUL BROȘTENI          


Criteriile și cuantumurile ajutoarelor de urgență, familiilor/persoanelor singure
care se află în situații de necesitate datorate calamităților naturale, 
incendii, accidente precum și pentru alte situații deosebite.



	Nr. Crt.
	Descrierea situației de necesitate/deosebite 
	Limite de Cuantum

	1. 
	Ajutoare de  înmormântare în cazul decesului unei persoane beneficiare de ajutor de incluziune sau  al unei persoane dintr-o familie ale căror venituri pe membru de familie sunt sub limita nivelului venitului net ajustat pentru acordarea ajutorului de incluziune, iar aparținătorii nu au beneficiat de ajutor de înmormântare din partea altor instituții. Ajutorul se acordă unei singure persoane, care poate fi, după caz, soțul supraviețuitor, copilul, părintele, tutorele, curatorul, moștenitorul în condițiile dreptului comun sau, în lipsa acestuia, persoana care dovedește că a suportat cheltuielile cu înmormântarea. Acordarea se va face prin intermediul Compartimntului de asistență socială.
	max. 2500 lei

	2. 
	Ajutoare de  înmormântare în cazul cadavrelor neidentificate, înhumarea se va face de personalul de specialitate din cadrul Comaprtimentului Asistență Socială din cadrul Primăriei orașului Broșteni după ce organele de poliție se pronunță cu privire la identitatea defunctului și a faptului ca aceștia nu au identificat nici o rudă care să îl înmormânteze. Acordarea se va face prin intermediul Copartimentului asistență socială.
	max. 500 lei

	3. 
	Ajutor gratuit constând în asigurarea transportului mortuar, loc de înmormântare pe 7 ani, săparea gropii, sicriu și cruce în cazul decesului unei persoane beneficiare de ajutor de incluziune sau  al unei persoane dintr-o familie ale căror venituri pe membru de familie sunt sub limita nivelului venitului net ajustat pentru acordarea ajutorului de incluziune, iar aparținătorii nu au beneficiat de ajutor de înmormântare din partea altor instituții. Acordarea se va face prin intermediul Compartimentului de asistență socială.
	---

	4. 
	Ajutoare de urgență pentru familiile sau persoanele singure care se află în situație de risc datorate calamităților naturale, incendii, accidente, epidemii, epizootii, care se acordă prin intermediul Compartimentului Situații de Urgență și Asistență Socială  din cadrul Primăriei orașului Broșteni
	max. 5000 lei

	5. 
	Ajutoare de urgență determinate de starea de sănătate pentru familiile sau persoanele singure beneficiare de ajutor de incluziune sau ale căror venituri pe membru de familie sunt sub limita nivelului venitului net ajustat pentru acordarea ajutorului de incluziune și care au probleme de sănătate dovedite cu acte medicale, în scopul: efectuării unor investigații medicale, analize medicale, intervenții chirurgicale, tratamente post-operatorii, achiziționării tratamentului medicamentos, achiziționarea de materiale sanitare, articole sau echipamente igienico-sanitare, produse alimentare necesare asigurării unui regim alimentar specific anumitor afecțiuni medicale recomandate de medicii de specialitate și care nu sunt suportate de sistemul asigurărilor sociale de sănătate. Acordarea se va face prin intermediul Compartimentului de asistență socială.
	max. 500 lei

	6. 
	Ajutoare de urgență determinate de starea de sănătate pentru familiile sau persoanele singure ale căror venituri pe membru de familie sunt sub limita salariului minim net pe economie și necesită intervenții chirurgicale/tratamente post-operatorii în țară sau străinătate sau procurarea unor echipamente, dispozitive medicale, proteze, orteze destinate recuperării unor deficiențe organice sau funcționale din țară sau străinătate cu prescripția medicului din care să rezulte starea de urgență și care nu sunt suportate de sistemul asigurărilor sociale de sănătate. Acordarea se va face prin intermediul Direcției de asistență socială.
	max. 5000 lei

	7. 
	Alte cazuri ce pot apărea ca urmare a unor evenimente neprevăzute, fortuite sau de forță majoră.
	max. 2000 lei







Inițiator, Primar,
 Alexandru HURJUI 





							                 Avizat pentru legalitate,
         								 Secretar general, Daniliuc Monica 
























JUDEȚUL SUCEAVA                                                           Anexa nr. 2 la HCL ___/__/__/_______     
ORAȘUL BROȘTENI


Regulamentul de acordare a ajutoarelor de urgență, familiilor/persoanelor singure
care se află în situații de necesitate datorate calamităților naturale, incendii, accidente precum și pentru alte situații deosebite


Conform prevederilor legale în vigoare ,,statul, prin autoritățile administrației publice centrale și locale își asumă responsabilitatea de realizare a măsurilor și acțiunilor prevăzute în actele normative privind prestațiile sociale și serviciile sociale”. 
Ajutoarele de urgență și înmormântare se acordă, potrivit prevederilor legale în vigoare, de Primarul orașului Broșteni prin Compartimentul Asistență Socială și Compartimentul Situații de Urgență.
Prezentul Regulament este actul administrativ care detaliază modul de acordare a ajutoarelor de urgență, familiilor sau persoanelor singure care se găsesc într-o situație de necesitate sau într-o situație deosebită.	
Referințe normative 
· art. 85 din Legea nr. 196/2016 privind venitul minim de incluziune;
· art. 59, art. 60 și art. 62 din HG nr.1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune;
· Legea asistenței sociale nr. 292/2011, cu modificările și completările ulterioare.

1. Ajutoarele de urgență, în funcție de situația pentru care se solicită, se stabilesc ținând cont de următoarele criterii, după caz:
· gradul de distrugere a locuinței și a bunurilor deținute de familie sau de persoana singură;
· tipul locuinței;
· asigurarea obligatorie a locuinței potrivit prevederilor Legii nr. 260/2008 privind asigurarea obligatorie a locuințelor împotriva cutremurelor, alunecărilor de teren și inundațiilor, republicată și cuantumul despăgubirii;
· bolile și afecțiunile medicale ale persoanei sau membrului/membrilor de familie care au solicitat ajutorul de urgență și gravitatea acestora;
· perioada de tratament medical și de recuperare medicală ale persoanei sau membrului/membrilor de familie care au solicitat ajutorul de urgență;
· nivelul de decontare a serviciilor medicale, a medicamentelor, a ortezelor, protezelor, dispozitivelor medicale de către casele de asigurări sociale de sănătate sau de terți pentru persoana sau membrul/membrii de familie care au solicitat ajutorul de urgență;
· calitatea de asigurat în sistemul asigurărilor sociale de sănătate;
· calitatea de asigurat în sistemul public de pensii și alte drepturi de asigurări sociale;
· tipul familiei și numărul membrilor din familie;
· veniturile nete lunare pe membru de familie sau ale persoanei singure;
· nivelul de îndatorare a persoanei sau a familiei ce poate determina situații de risc de excluziune socială;
· posibilitatea de susținere din veniturile proprii, fără afectarea nevoilor de trai minimale definite de Legea asistenței sociale nr. 292/2011, cu modificările și completările ulterioare, a cheltuielilor suplimentare generate de situația de necesitate sau deosebită;
· complementaritatea unor forme de sprijin din surse publice sau private.








2. Solicitarea ajutorului de urgență
2.1 Ajutoarele de urgență și înmormântare se acordă la cererea scrisă a persoanei îndreptățite, a reprezentantului familiei sau a reprezentantului legal al persoanei îndreptățite, potrivit modelului prevăzut în anexa nr. 12 din HG nr.1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune; 
2.2 Cererea însoțită de documentele prevăzute la pct. 3 va fii depusă la Registratura din cadrul Primăriei orașului Broșteni. După înregistrarea cererii, aceasta va fi repartizată, după caz, către Compartimentul Asistență Socială și/sau Compartimentul Situații de Urgență.

3. Acte doveditoare
    Cererea este însoțită în mod obligatoriu de documentele doveditoare privind componența familiei, veniturile realizate de membrii acesteia sau de persoana singură, precum și de orice alte documente privind situația membrilor familiei, în funcție de fiecare caz în parte, după cum urmează:
a) carte de identitate, buletin de identitate, carte de identitate provizorie, permis de ședere temporară pentru membrii familiei care au împlinit vârsta de 14 ani;
b) certificatele de naștere pentru membrii familiei care nu au împlinit vârsta de 14 ani;
c) certificate de căsătorie;
d) certificate de deces; 
e) hotărârea de divorț;
f) hotărârea de încuviințare a adopției, de plasament familial al copilului, potrivit legii;
g) alte acte doveditoare privind componența familiei;
h) adeverință de la locul de muncă din care să rezulte venitul net realizat în luna precedentă depunerii dosarului și mențiunea dacă beneficiază sau nu de tichete de masă precum și valoarea acestora, cupon pensie/șomaj/ indemnizație, alte documente, după caz,  care dovedesc veniturile realizate;
i) documente eliberate de autoritățile competente pentru constatarea situațiilor de necesitate sau a situațiilor deosebite;
j) polița de asigurare împotriva dezastrelor naturale și sau/înscrisul de constatare și evaluare a prejudiciilor, precum și de stabilire a cuantumului despăgubirii în cazul producerii riscului asigurat, potrivit prevederilor Legii nr. 260/2008 privind asigurarea obligatorie a locuințelor împotriva cutremurelor, alunecărilor de teren și inundațiilor, republicată;
k) adeverință și/sau scrisoare medicală eliberată de medicul de familie sau de medicul specialist, precum și alte documente medicale justificative eliberate de autoritățile competente în domeniu care să ateste situația de dificultate invocată în cerere;
l)  pentru achiziția de echipamente, dispozitive medicale, proteze, orteze sau alte materiale sanitare, dovada eliberată de autoritățile competente privind costul total al acestora, precum și cheltuielile suportate de acestea;
m) documente eliberate de autoritățile competente din domeniul asigurărilor sociale de sănătate din care să rezulte că investigațiile medicale, intervențiile chirurgicale, tratamentul medicamentos, dispozitivele medicale sau terapiile necesare,  recomandate de medicul specialist nu sunt suportate de sistemul asigurărilor sociale de sănătate sau, în situația în care sunt suportate parțial, să fie menționată suma;
n) pentru ajutorul de înmormântare:
· certificatul de deces;
· actul de identitate al solicitantului;
· acte de stare civilă ale solicitantului din care să rezulte relația de rudenie cu decedatul sau, după caz, acte care atestă calitatea de moștenitor, tutore, curator;
· dovezi privind suportarea cheltuielilor cu înmormântarea.
o)  alte documente la solicitarea persoanelor desemnate să efectueze verificarea în teren.

4. Criterii de eligibilitate
[bookmark: _Hlk156397659]4.1 Nu sunt considerate eligibile pentru acordarea ajutoarelor de urgență și înmormântare persoanele singure/familiile care dețin bunuri cuprinse în Lista bunurilor ce conduc la excluderea acordării venitului minim de incluziune, prevăzută în anexa nr. 4 din HG nr.1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune.
4.2 Pentru calculul venitului net lunar se iau în considerare toate veniturile nete pe care membrii familiei sau persoana singură le-a realizat în luna anterioară depunerii cererii cu excepția veniturilor prevăzute la alin.2 art.10 din Legea nr. 196/2016 privind venitul minim de incluziune.

5. Ajutoare de urgența și înmormântare analizate și propuse de Compartimentul Asistență Socială
5.1 Cererea privind acordarea ajutoarelor de urgență și înmormântare se certifică de primarul orașului Broșteni și se soluționează în termen de maximum 30 de zile de la data înregistrării;
5.2 Pentru acordarea ajutoarelor de urgență și înmormântare personalul compartimentului asistență socială efectuează verificarea de teren prin care se certifică situațiile de necesitate sau, după caz, situațiile deosebite în care se află familiile ori persoanele singure, în termen de maximum 10 zile lucrătoare de la data înregistrării cererii.
5.3 Pentru verificarea de teren se utilizează fișa de verificare al cărei model este prevăzut în anexa nr. 10 din  HG nr.1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune;
5.4 După efectuarea verificărilor, personalul de specialitate din cadrul Compartimentului Asistență Socială, va analiza fiecare dosar și va face propuneri de aprobare sau de respingere a solicitărilor de acordare a ajutoarelor de urgență și înmormântare. 
5.5 Pentru cererile care nu au îndeplinit condiții de acordare a ajutorului de urgență și înmormântare, personalul de specialitate din cadrul Compartimentului Asistență Socială va înainta solicitantului o adresă prin care i se comunică faptul că cererea a fost respinsă și care sunt motivele respingerii.
5.6 În baza verificărilor și avizelor obținute, se va întocmi proiectul de dispoziție de  aprobare a acordării ajutorului de urgență și înmormântare, ce va fi înaintat Primarului spre aprobare.
5.7 După aprobare Dispoziția semnată este comunicată Serviciului Economic, în vederea întocmirii statului de plata și a programării efectuării plații. Titularul ajutorului de urgență va ridica de la casieria Primăriei acest beneficiu în baza actului de identitate prezentat în original.
5.8 Beneficiarii ajutoarelor de urgență și înmormântare au obligația de a prezenta documente justificative în termen de 60 de zile de la primirea ajutorului. Nerespectarea acestei obligații va duce la emiterea dispoziției de recuperare a sumei încasate și nejustificate și nu va mai beneficia de ajutor din partea primăriei pe o perioada de 5 ani.
5.9. Aceleași prevederi se aplică și în cazul ajutoarelor acordate prin Hotărâre a Consiliului Local, pentru sumele care depășesc pragul valoric de 2000 lei. 

6. Ajutoare de urgență analizate și propuse de Compartimentul Situații de Urgență
6.1 Cererea privind acordarea ajutoarelor de urgență se certifică de primarul orașului Broșteni și se soluționează în termen de maximum 30 de zile de la data înregistrării;
6.2 Compartimentul Situații de Urgență va analiza fiecare cerere și va face o constatare la fața locului a celor sesizate prin întocmirea unui Proces Verbal. Deplasarea în teren se va face cu reprezentanții Poliției și/sau alți reprezentanți ai primăriei și în funcție de constatarea de la fața locului se vor face propuneri de aprobare sau de respingere a solicitărilor de acordare a ajutoarelor de urgență pentru calamități naturale. 
6.3 Pentru cererile care nu au îndeplinit condiții de acordare a ajutorului de urgență, Compartimentul Situații de Urgență va înainta solicitantului o adresă prin care i se comunică faptul că cererea a fost respinsă și care sunt motivele respingerii.
6.4 În baza verificărilor și avizelor obținute, se va întocmi proiectul de dispoziție de  aprobare a acordării ajutorului de urgență, ce va fi înaintat Primarului spre aprobare.
6.7 După aprobare Dispoziția semnată este comunicată Serviciului Economic, în vederea programării efectuării plații. Titularul ajutorului de urgență va ridica de la casieria Primăriei acest beneficiu în baza actului de identitate prezentat în original.
6.8 Beneficiarii ajutoarelor financiare au obligația de a prezenta documente justificative în termen de 60 de zile de la primirea ajutorului. Nerespectarea acestei obligații va duce la emiterea dispoziției de recuperare a sumei încasate și nejustificate  și nu va mai beneficia de ajutor din partea primăriei pe o perioada de 5 ani.
7. Ajutoarele de urgență și înmormântare nu sunt supuse impozitului pe venit și nu se iau în considerare la stabilirea altor drepturi de asistență socială acordate de la bugetul de stat și/sau bugetele locale.



8. Ajutoarele de urgență pot fi acordate periodic, însă nu mai mult de o singură dată într-o perioadă de 12 luni.
9. Aceleași prevederi se aplică și în cazul ajutoarelor acordate prin Hotărâre a Consiliului Local, pentru sumele care depășesc pragul valoric de 2000 lei.


Inițiator, Primar,
 Alexandru HURJUI 

















































							                 
PRIMĂRIA ORAŞULUI  BROȘTENI
Nr. 11859 / 03.12.2025



REFERAT DE APROBARE
la Proiectul de Hotărâre privind aprobarea Regulamentului, cuantumurilor și criteriilor  de acordare a ajutoarelor de urgență, familiilor/persoanelor singure aflate în situații de necesitate datorate calamităților naturale, incendii, accidente precum și pentru alte situații deosebite.


Legislația ce reglementează acordarea ajutoarelor de urgență prevede posibilitatea ca primarul să acorde ajutoare de urgență familiilor sau persoanelor singure aflate în situații de necesitate cauzate de calamități naturale, incendii, accidente, epidemii, epizootii, precum și pentru alte situații deosebite determinate de starea de sănătate ori alte cauze care pot conduce la apariția sau sporirea riscului de excluziune socială. 
Ajutorul de urgență reprezintă o formă de suplimentare sau de substituire a veniturilor individuale/familiale , în vederea asigurării unui nivel de trai minimal, precum și o formă de sprijin în scopul promovării incluziunii sociale și a creșterii calității vieții anumitor categorii de persoane ale căror drepturi sociale sunt prevăzute expres de legislația în vigoare.

LEGALITATE
Prezentul proiect de hotărâre se bazează pe următoarele prevederi legale:
· art. 85 lit. a) din Legea nr. 196/2016 privind venitul minim de incluziune;
· art. 60 și art. 62 din HG nr.1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune;
· Legii nr 292/2011, legea asistenței sociale cu modificările și completările ulterioare;
În scopul unei folosiri corecte și eficiente a fondurilor provenite din bugetul local, consider oportună stabilirea unor reglementări și criterii locale de acordare a ajutoarelor de urgență, care să completeze legislația în domeniu și propun spre analiză și aprobare prezentul proiect de hotărâre in forma redactată.





Primar,
Alexandru HURJUI
















PRIMĂRIA ORAŞULUI  BROȘTENI                                                   
Nr. 11860 / 03..12.2025                                        


RAPORT DE SPECIALITATE
la Proiectul de Hotărâre privind  aprobarea Regulamentului, cuantumurilor și criteriilor  de acordare a ajutoarelor de urgență, familiilor/persoanelor singure aflate în situații de necesitate datorate calamităților naturale, incendii, accidente precum și pentru alte situații deosebite.

NECESITATE ȘI OPORTUNITATE

[bookmark: _Hlk156458070]În conformitate cu art. 85 lit. a) din Legea nr. 196/2016 privind venitul minim de incluziune, autoritățile administrației publice locale pot acorda, din bugetele proprii, prin hotărâre a consiliilor locale, ajutoare de urgență în bani sau în natură, familiilor sau persoanelor care se află în situații de necesitate cauzate de calamități naturale, incendii, accidente, epidemii, epizootii, precum și pentru alte situații deosebite determinate de starea de sănătate ori alte cauze care pot conduce la apariția sau sporirea riscului de excluziune socială.
Totodată conform art. 60 din HG nr.1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune, în cazul decesului unei persoane din familia beneficiară de ajutor de incluziune sau al persoanei singure beneficiare de ajutor de incluziune, primarii pot dispune acordarea unui ajutor financiar pentru cheltuielile de înmormântare persoanelor unei singure persoane care poate fi, după caz, soțul/soția supraviețuitor/supraviețuitoare, copilul, părintele, tutorele, curatorul, moștenitorul în condițiile dreptului comun sau, în lipsa acestuia, persoana care dovedește că a suportat cheltuielile cu înmormântarea.
La Stabilirea metodologiei și a situațiilor de necesitate/deosebite pentru care se acordă ajutoarele de urgență și înmormântare din bugetul local al orașului Broșteni s-a ținut cont de situații întâlnite în practică în ultimii ani și a anumitor criterii, respectiv:
    a) gradul de distrugere a locuinței și a bunurilor deținute de familie sau de persoana singură;
    b) tipul locuinței;
    c) asigurarea obligatorie a locuinței potrivit prevederilor Legii nr. 260/2008 privind asigurarea obligatorie a locuințelor împotriva cutremurelor, alunecărilor de teren și inundațiilor, republicată, și cuantumul despăgubirii;
    d) bolile și afecțiunile medicale ale persoanei sau membrului/membrilor de familie care au solicitat ajutorul de urgență și gravitatea acestora;
    e) perioada de tratament medical și de recuperare medicală ale persoanei sau membrului/membrilor de familie care au solicitat ajutorul de urgență;
    f) nivelul de decontare a serviciilor medicale, a medicamentelor, a ortezelor, protezelor, dispozitivelor medicale de către casele de asigurări sociale de sănătate sau de terți pentru persoana sau membrul/membrii de familie care au solicitat ajutorul de urgență;
    g) calitatea de asigurat în sistemul asigurărilor sociale de sănătate;
    h) calitatea de asigurat în sistemul public de pensii și alte drepturi de asigurări sociale;
    i) tipul familiei și numărul membrilor din familie;
    j) veniturile nete lunare pe membru de familie sau ale persoanei singure;
    k) nivelul de îndatorare a persoanei sau a familiei ce poate determina situații de risc de excluziune socială;
    l) posibilitatea de susținere din veniturile proprii, fără afectarea nevoilor de trai minimale definite de Legea asistenței sociale nr. 292/2011, cu modificările și completările ulterioare, a cheltuielilor suplimentare generate de situația de necesitate sau deosebită;
    m) complementaritatea unor forme de sprijin din surse publice sau private.

LEGALITATE

Prezentul proiect de hotărâre se bazează pe următoarele prevederi legale:
· art. 85 lit. a) din Legea nr. 196/2016 privind venitul minim de incluziune;
· art. 60 și art. 62 din HG nr.1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune;
· Legii nr 292/2011, legea asistenței sociale cu modificările și completările ulterioare;

            Ținând cont de responsabilitatea autorităților publice locale și rolul pe care trebuie să și-l asume în a asigura protecția socială a tuturor membrilor comunității și în special a categoriilor vulnerabile, prin prevenirea excluziunii sociale, în baza principiilor generale pe care se întemeiază sistemul de asistență socială: universalitate, respectarea demnității umane, solidaritatea socială, parteneriatul, subsidiaritatea, participarea beneficiarilor, transparența și nediscriminarea, dar și de baza legală invocată, sunt îndeplinite toate cerințele legale pentru ca acest proiect de hotărâre să fie supus spre dezbatere și adoptare Consiliului local în forma redactată.

